CELEX: C2006/178/06
Language: fi
Date: 2006-07-29 00:00:00
Title: Asia C-517/04: Yhteisöjen tuomioistuimen tuomio (toinen jaosto)  8.6.2006  (College van Beroep voor het bedrijfslevenin (Alankomaat) esittämä ennakkoratkaisupyyntö) — Visserijbedrijf D.J. Koornstra & Zn. VOF v. Productschap Vis (Katkarapujen kuljettamisesta jäsenvaltiossa rekisteröidyillä kalastusaluksilla kannettava maksu, jolla rahoitetaan katkarapusihtejä ja katkarapujen kuorintalaitteita kyseisessä jäsenvaltiossa — EY 25 artikla — Tulleja vaikutukseltaan vastaava maksu — EY 90 artikla — Sisäiset maksut)

29.7.2006   
            
            
               FI
            
            
               Euroopan unionin virallinen lehti
            
            
               C 178/4
            
         Yhteisöjen tuomioistuimen tuomio (toinen jaosto) 8.6.2006 (College van Beroep voor het bedrijfslevenin (Alankomaat) esittämä ennakkoratkaisupyyntö) — Visserijbedrijf D.J. Koornstra & Zn. VOF v. Productschap Vis
   (Asia C-517/04) (1)
   
   (Katkarapujen kuljettamisesta jäsenvaltiossa rekisteröidyillä kalastusaluksilla kannettava maksu, jolla rahoitetaan katkarapusihtejä ja katkarapujen kuorintalaitteita kyseisessä jäsenvaltiossa - EY 25 artikla - Tulleja vaikutukseltaan vastaava maksu - EY 90 artikla - Sisäiset maksut)
   (2006/C 178/06)
   Oikeudenkäyntikieli: hollanti
   Ennakkoratkaisua pyytänyt tuomioistuin
   College van Beroep voor het bedrijfsleven
   Pääasian asianosaiset
   
      Kantaja: Visserijbedrijf D.J. Koornstra & Zn. VOF
   
      Vastaaja: Productschap Vis
   Oikeudenkäynnin kohde
   Ennakkoratkaisupyyntö — College van Beroep voor her bedrijfsleven — Sellaisen maksun soveltuminen yhteen yhteisön oikeuden ja erityisesti EY 25 ja EY 90 artiklan kanssa, joka on määrätty jäsenvaltiossa yritysten maksettavaksi kyseisessä jäsenvaltiossa rekisteröidyllä aluksella tapahtuvan katkurapujen kuljettamisen takia — Yrityksen on maksettava tämä maksu myös muualla yhteisössä kuljetetuista katkaravuista — Maksu, joka on tarkoitettu katkarapujen sihtien ja kuorintalaitteiden rahoittamiseen tässä jäsenvaltiossa — Vaikutukseltaan vastaava maksu — Yrityksiin vai tuotteisiin sovellettava maksu?
   Tuomiolauselma
   Maksu, jonka jäsenvaltion julkisoikeudellinen elin kantaa samojen kriteerien perusteella kotimaan markkinoille tarkoitetuista kotimaisista tuotteista ja muihin jäsenvaltioihin vietävistä kotimaisista tuotteista, merkitsee EY 23 ja EY 25 artiklassa kiellettyä vientitullia vaikutukseltaan vastaavaa maksua, jos kyseisen maksun tuotolla rahoitetaan sellaista toimintaa, josta hyötyvät ainoastaan kotimaan markkinoille tarkoitetut kotimaiset tuotteet, ja jos kyseisen maksun tuoton kohdentamisesta koituvat edut korvaavat täysimääräisesti kyseisiin tuotteisiin kohdistuvan rasituksen. Tällainen maksu merkitsee sitä vastoin EY 90 artiklassa määrätyn syrjintäkiellon rikkomista siinä tapauksessa, että ne edut, joita kyseisen maksun tuoton kohdentamisesta koituu niille kotimaisille tuotteille, jotka jalostetaan kotimaan markkinoilla tai joita pidetään siellä kaupan, korvaavat ainoastaan osittain kyseisiin tuotteisiin kohdistuvan rasituksen.
   
      (1)  EUVL C 69, 19.3.2005.